Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 1 Pv 378/14/1102	Bratislava II, 21.8.2014
EEČ : 2-9-226-2014

U Z N E S E N I E

Trestná vec:	obvinený XXXXX 
Prečin:	pre pokračovací prečin neoprávneného vyrobenia a používania elektronického platobného prostriedku a inej platobnej karty spolupáchateľstvom podľa § 20 k § 219 ods. 1 Trestného zákona, z toho z časti v bodoch 6, 7, 8  pokus pokračovacieho prečinu neoprávneného vyrobenia a používania elektronického platobného prostriedku a inej platobnej karty spolupáchateľstvom podľa § 14 ods. 1 k § 20 k § 219 ods. 1 Trestného zákona

Rozhodol: 	prokurátor Okresnej prokuratúry Bratislava II
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
XXXXX spolu s ďalšou trestne zodpovednou osobou XXXXX XXXXX 07. 01. 2008, po tom ako si nezisteným spôsobom obstarali platobn¨˛ kartu číslo: 5471450072512847 vedenú ako služobnú kartu XXXXX XXXXX XXXXX a následne  toho istého d¨ľa v čase od 04.31 hod. do 09.03 hod. uskutočnili neoprávnenú bezhotovostnú platbu a to:
 
-	07. 01. 2008 v čase o 04.31 hod. v XXXXX - XXXXX vo výške 2.917,-Sk,
-	07. 01. 2008 v čase o 05.35 hod. v XXXXX – XXXXX vo výške 12.275,-Sk,
-	07. 01. 2008 v čase o 07.22 hod. v XXXXX – XXXXX vo výške 22.839,-Sk,
-	07. 01. 2008 v čase o 07.45 hod. v predajni XXXXX XXXXX vo výške 6.390,-Sk,
-	07. 01. 2008 v čase o 08.08 hod. v predajni XXXXX, XXXXX vo výške 8.256,-Sk,
-	07. 01. 2008 v čase o 09.03 hod. v predajni XXXXX -XXXXX diely pokus o platbu vo výške 6.170,-Sk 
a ďalej neúspešné pokusy o platbu:

            -    07.01.2008 v čase o 09.03 hod v predajni XXXXX – XXXXX pokus o  
                  platbu vo výške 6.170,-Sk,
            -    07.01.2008 v čase o 07.47 hod. v bankomate XXXXX v 
                  Bratislave pokus o výber hotovosti vo výške 5.000,-Sk,
           -     07.01.2008 v čase o 09.02 hod. XXXXX v predajni  
                 XXXXX Dlhé diely v Bratislave pokus o výber hotovosti vo výške   
                 10.000,-Sk,

čím takýmto konaním poškodenej spol. XXXXX XXXXX spôsobili celkovú škodu vo výške 52.677,-Sk ( 1.748,55 EUR) a v prípade zrealizovania hore uvedených neúspešných pokusov o platbu a výbery by poškodenej spoločnosti vznikla celková škody vo výške 73.847,-Sk (2.451,57 EUR),

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Policajt Okresného riaditeľstva Policajného zboru XXXXX II, Odboru kriminálnej polície, 3. oddelenia vyšetrovania, vedie pod číslom konania ORP-18/OEK-B2-2008 trestné stíhanie proti obvinenému XXXXX a spol. pre pokračovací prečin neoprávneného vyrobenia a používania elektronického platobného prostriedku a inej platobnej karty spolupáchateľstvom podľa § 20 k § 219 ods. 1 Trestného zákona, z toho z časti v bodoch 6, 7, 8 ako pokus pokračovacieho prečinu neoprávneného vyrobenia a používania elektronického platobného prostriedku a inej platobnej karty spolupáchateľstvom podľa § 14 ods. 1 k § 20 k § 219 ods. 1 Trestného zákona na tom skutkovom základe, ako je uvedené vo výroku tohto uznesenia.

Dôkazmi, ktoré boli zabezpečené a vykonané v prípravnom konaní bolo preukázané, že skutok popísaný vo výrokovej časti tohto uznesenia sa stal, napĺ¨ľa všetky zákonné znaky prečinu pokračovacieho neoprávneného vyrobenia a používania elektronického platobného prostriedku a inej platobnej karty podľa § 219 ods. 1 Trestného zákona, resp. v časti jeho pokusu a obvinený sa na jeho spáchaní spolupodieľal.

Spáchanie trestnej činnosti obvineným XXXXX je preukázané doposiaľ nazhromaždeným spisovým materiálom. Výpoveďou splnomocnenej zástupkyne poškodenej spoločnosti XXXXX, ktorá sa vyjadrila k výške spôsobenej škody, výpoveďou svedka XXXXX, ktorému bola predmetná služobná kreditná karta odcudzená z motorového vozidla, ktorý sa tiež vyjadril  k neoprávneným výberom a platbám, zápisnicou o výsluchu svedkyne XXXXX, ktorá popísala ako spolu s obvinenými nakupovala na odcudzenú kartu, zápisnicou o výsluchu svedkyne XXXXX ktorá sa vyjadrila k časti skutku, ktorý sa stal v predajni Billa - XXXXX Diely, príslušnými  blokmi, fotodokumentáciou a ostatným na vec vzťahujúcim spisovým materiálom. 

Podľa § 215 ods. 2 písm. a) Trestného poriadku prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný trestný čin už právoplatne uložený.

Podľa § 219 ods. 1 Tr. zák., kto neoprávnene vyrobí, pozmení, napodobní, falšuje alebo si obstará platobný prostriedok alebo elektronické peniaze alebo inú platobnú kartu vrátane telefónnej karty alebo predmet spôsobilý plniť takú funkciu na účel použiť ho ako pravý alebo na taký účel ho prechováva, prepravuje, použije alebo poskytne inému, potrestá sa odňaatím slobody na jeden rok až päť rokov.

Preskúmaním vyšetrovacieho spisu som zistil, že obv. XXXXX rozsudkom Okresného súdu XXXXX IV (OS BA IV), sp. zn. 2T 160/08(2T 89/08) zo dňa 16.6.2008 právoplatným dňa 1.8.2009 bol odsúdený za trestné činy krádeže a poškodzovania cudzej veci na podmienečný trest odňatia slobody v trvaní 18 mesiacov so skúšobnou dobou v trvaní 3 roky. Ďalším rozsudkom Okresného súdu XXXXX V (OS BA V), sp. zn. 2T 70/10 zo dňa 3.6.2010 právoplatným dňa 3.6.2010 bol odsúdený za rôznorodú trestnú činnosť na súhrnný trest odňatia slobody v trvaní 30 mesiacov so skúšobnou dobou v trvaní 5 rokov. Ďalej ako to vyplýva z odpisu z registra trestov SR rozhodnutím rakúskeho súdu XXXXX bol dňa 22.6.2012 odsúdený za ďalšiu trestnú činnosť a bol mu uložený peňažný trest. Ako to vyplýva zo spisového materiálu dňa 12.12.2012 bol rakúskymi justičnými orgánmi zadržaný pre páchanie krádeží na území Rakúskej republiky, umiestnený do výkonu väzby, následne odsúdený na nepodmienečný trest odňatia slobody v trvaní 24 mesiacov, ktorý v justičnom zariadení Korneuburg aktuálne vykonáva do 11.12.2014. 

Predmetný skutok zneužitia odcudzenej platobnej karty zo dňa 7.1.2008 obvinený spáchal ešte pred nadobudnutím právoplatnosti citovaných súdnych rozhodnutí. 

Vyhodnotením dôvodnosti ďalšieho trestného stíhania obvineného s poukazom na závažnosť predmetného prečinu, s dôrazom na uplynutú dobu, ktorá uplynula od spáchania predmetného skutku (vyše 6 rokov), ako aj s poukazom na citované odsúdenia a k výške trestu odňatia slobody, ktorý obvinený vykonáva, mám za to, že vykonávaný trest odňatia slobody, ktorý obvinený vykonáva od 12.12.2012 do 11.12.2014 je dostatočný na splnenie účelu potrestania, a to najmä na ochranu spoločnosti a nápravu páchateľa, aj za spáchanie prečinu  neoprávneného vyrobenia a používania elektronického platobného prostriedku a inej platobnej karty podľa § 219 ods. 1 Trestného zákona.

Zhodnotením vyššie uvedeného je nutné skonštatovať, že trest, ku ktorému môže trestné stíhanie viesť, je celkom bez významu z hľadiska procesnej ekonómie, individuálnej represie i generálnej prevencie popri trestoch, ktoré boli obvinenému pre iné trestné činy už právoplatne uložené. 

Vzhľadom na zistené skutočnosti som rozhodol tak, ako je uvedené v enunciáte tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

JUDr. Martin Pacalaj
prokurátor